Dame i gospodo, poštovane kolegice, kolege, delegati, prisutni zvaničnici Vijeća ministara ukoliko ih ima, međunarodne zajednice, poštovani predstavnici medija, sve vas pozdravljam. Otvaram 1. vanrednu sjednicu Doma naroda Parlamentarne skupštine BiH. Ja se zahvaljujem evo svim delegatima koji su se u tako kratkom roku odazvali ovoj vanrednoj sjednici. Danas je prisutno 12 delegata, od toga 5 iz bošnjačkog naroda, četiri iz hrvatskog naroda i tri iz srpskog naroda. Gospoda Branko Zrno, Branko Šaraba, Drago Ljubičić su opravdali odsustvo jer su službeno spriječeni da prisustvuju današnjoj sjednici. Međutim, prije početka sjednice ja bih pozvao sve delegate da minutom šutnje odamo počast tragično preminulom Ivi Lozančiću. Neka je vječna slava. Za vanrednu sjednicu predlažem sljedeći
Hvala lijepo, gospodine predsjedatelju. Uvaženi prijatelji izaslanici i svi nazočni ovoj današnjoj sjednici, ja bih imao ili ako ocijenimo da ima potrebe da usvojimo jedan zaključak. Mi radni materijal, odnosno, izmjene i dopune Poslovnika Doma naroda Parlamentarne skupštine BiH, nismo dobili na hrvatskom jeziku. I iz tih razloga, ako treba usvojiti zaključak, da prije objavljivanja mora se ovaj tekst napraviti na hrvatskom jeziku.
Dobro, hvala. Ja mislim da nema niko, da se svi slažemo s ovim zaključkom. Izvolite, gospodine Ivaniću. 3
Isto važi i za poslanike iz reda srpskog naroda. I mi nismo dobili na ćirilici i na srpskom jeziku, pa i mi to očekujemo.
Dobro. Evo onda ćemo to jednim zaključkom regulisati... /kratko prekinuta veza/ Da li se još neko javlja za riječ? Ako nema niko, možemo li glasati? Ko je „za“ovaj poslovnik, izmjene i dopune Poslovnika? Ima li ko „protiv“? „Suzdržan“? Nema. Konstatujem da smo jednoglasno usvojili izmjene i dopune Poslovnika Doma naroda. Idemo na drugu tačku dnevnog reda: Ad.2. Davanje suglasnosti za ratifikaciju Sporazuma između Bosne i Hercegovine i Evropske zajednice o readmisiji lica koja borave bez dozvole – predlagač: Vijeće ministara BiH Izvještaj nadležne komisije ste dobili. Ne znam da li predsjednik ili predsjednica Komisije ima potrebu da šta kaže? Da li ima potrebe? Ako nema, možemo li dati suglasnost za ratifikaciju Sporazuma između Bosne i Hercegovine i Evropske zajednice o readmisiji lica koja borave bez dozvola? Ko je „za“? Konstatujem da je i ova odluka donesena jednoglasno, bez glasova „protiv“ i „suzdržanih“. Ad.3. Davanje suglasnosti za ratifikaciju Sporazuma između Bosne i Hercegovine i Evropske zajednice o olakšicama kod izdavanja viza – predlagač: Vijeće ministara BiH